21 ຄົນ ຫາຍສາບສູນ ຍ້ອນເຮືອຂ້າມຟາກ ຫຼົ້ມ ທີ່ມາເລເຊຍ 
ເຮືອຂ້າມ​ຟາກ​ ທີ່ບັນທຸກ​ຜູ້​ໂດຍສານ ເກີນ​ກໍາໜົດ 74 ຄົນ ໄດ້ຫລົ້ມ ໃນ​ວັນ​ອັງຄານ​ມື້​ນີ້ ທີ່​​ແມ່​ນໍ້າ Rajang ໃນລັດ Sarawak.
ບັນດາເຈົ້າໜ້າທີ່ ມາເລເຊຍ ກ່າວວ່າ ເຮືອຂ້າມຟາກທີ່ບັນທຸກ ຜູ້ຄົນແອອັດເກີນໄປ ໄດ້ຫລົ້ມລົງໃນແມ່ນໍ້າສາຍນຶ່ງ ທີ່ຢູ່ສອກ ຫລີກຫ່າງໄກ ຂອງເກາະ Borneo ເຮັດໃຫ້ຢ່າງໜ້ອຍ 21 ຄົນ ຫາຍສາບສູນ ຕໍາຫລວດກ່າວວ່າ ເຮືອຂ້າມຟາກລຳນີ້ ໄດ້ບັນທຸກຜູ້ຄົນເກີນກໍາ ໜົດ 74 ຄົນທີ່ ໄດ້ວາງໄວ້ ໃນວັນອັງຄານມື້ນີ້ ເວລາເຮືອລຳດັ່ງ ກ່າວໄດ້ຕໍາເອົາກ້ອນຫີນ ແລະຫລົ້ມລົງໃນແມ່ນໍ້າ Rajang ໃນ ເຂດທີ່ມີປະຊາຊົນອາໄສຢູ່ ບໍ່ຄ່ອຍໜາແໜ້ນ ຂອງລັດ Sarawak ຜູ້ໂດຍສານສ່ວນໃຫຍ່ ຖືກພວກຊາວບ້ານຊ່ວຍເຫລືອໄວ້ໄດ້ ຫລືບໍ່ກໍລອຍເຂົ້າໄປຫາຕາຝັ່ງ ເຈົ້າໜ້າທີ່ພວມດຳເນີນຄວາມພະຍາຍາມຊ່ວຍກູ້ໄພ ເພື່ອຊອກຫາຜູ້ໂດຍສານສ່ວນທີ່ເຫລືອ ຊຶ່ງເຈົ້າໜ້າທີ່ຢ້ານວ່າ ຫລາຍຄົນອາດຕົກຄ້າງຢູ່ຂ້າງໃນຂອງເຮືອ ເຫດຮ້າຍດັ່ງກ່າວນີ້ ເກີດຂື້ນໃນຂະນະທີ່ເຮືອຂ້າມຟາກພວມນໍາເອົາຜູ້ໂດຍສານ ທີ່ພາກັນເດີນທາງໄປຮ່ວມ ການສະຫລອງບຸນເກັບກ່ຽວ